Þá verður einnig horft til þess hvernig þessum málum er háttað í nágrannaríkjum okkar . Ragnheiður Harðardóttir héraðsdómari hefur víðtæka reynslu af málefnum ákæruvaldsins og réttarkerfisins . Ég er afar ánægð með að hún skyldi taka verkið að sér og vonast til að starfshópurinn nái að skila fyrstu tillögum eigi síðar en um næstu áramót . “ Leitað verður eftir skipunum í hópinn frá ýmsum aðilum , t.d. frá ríkissaksóknara , Sambandi íslenskra sveitafélaga , lögreglustjórafélaginu og Mannréttindaskrifstofu Íslands . Starfshópurinn mun hafa til hliðsjónar bréf Umboðsmanns Alþingis til innanríkisráðuneytisins þann 30. des. sl. þar sem fjallað er um kvartanir vegna starfa lögreglu , sem og erindi ríkissaksóknara til ráðuneytisins þann 6. júní sl. þar sem ábendingu var komið á framfæri um að ráðuneytið taki til almennrar athugunar hvernig rétt sé að haga eftirliti með störfum lögreglu og málsmeðferð þegar borgararnir telja að lögregla hafi ekki fylgt réttum reglum í störfum sínum og samskiptum .